Mudrost (budizam)
<s>U budizmu, mudrost (sanskrit: prajñā, pali: paññā) je ključni činilac oslobođenja uma.</s><s>Tek uvidom, znanjem, mudrošću u stanju smo da potpuno iskorenimo nečistoće u umu i zaustavimo svaku dalju patnju uzrokovane neznanjem.</s>

<s>Pošto sve nečistoće nastaju iz neznanja, um se čisti razvojem mudrosti.</s><s>Međutim, mudrost nastaje samo u pročišćenom umu, pa prvo moramo stvoriti mesta za nju.</s><s>Oslobađanje od predrasuda i unapred formiranih ideja, razvijanje svesnosti, kao i um koji nije pretrpan, već smiren, pomaže u razvoju mudrosti.</s>

<s>Mudrost se ponekad određuje kao sposobnost donošenja razboritih odluka i izvlačenja tačnih zaključaka, zasnovanih na iskustvu i znanju.</s>

<s>Etimologija</s>

<s>Prađna ili pana (sanskrit: prajñā, pali: paññā; iz sskt korena đna - zna) je pojam indijske filozofije koji znači "pra znanje", mudrost, odnosno spoznaju u dubljem smislu, spoznaju osnovnih činjenica sveta.</s><s>U tom smislu je u nju uključeno i obično znanje (đnana), kojoj može biti i sinonim.</s>

<s>Budino učenje</s>

<s>Svojstva mudrosti</s>

<s>Buda raznim poređenjima pokušava da dočara šta podrazumeva pod mudrošću.</s><s>Tako njen značaj prevazilazi čak i značaj koji za nas ima Sunce:</s>

<s>Mudrost mora imati analitički kvalitet, koji Buda poredi sa oštricom noža: kao što nož odvaja kožu od mesa, tako i mudrost treba da odvaja dobro od lošeg, korisno od štetnog.</s>

<s>Karakteristika mudraca je i uviđanje istine, što je isključivo plod individualnog napora:</s>

<s>Nasuprot mudracu, Buda stavlja neznalicu, koji je pun strahova:</s>

<s></s>

<s>Prema Budinim rečima, naspram gubitka mudrosti, svaki gubitak neznatan:</s>

<s>Razvoj mudrosti</s>

<s>Poput ostalih veština, mudrost se razvija postupno, upornim radom:</s>

<s>Buda navodi četiri stvari koje vode razvoju mudrosti:</s>

<s>Na drugom mestu, Buda navodi osam uslova za razvoj mudrosti.</s><s>Prvi čine iskusan učitelj i učenik koji ima osećaj poštovanja prema učitelju, ali i prema sebi.</s><s>Drugi predstavlja znatiželja učenikova, želja za učenjem i otvorenost uma.</s><s>Treći čini život u osami, telom i umom.</s><s>Četvrti uslov je vrlina kao osnov mudrosti: bez moralnog življenja sticanje mudrosti je nemoguće.</s>

<s>Stoga, za mudrog čoveka je potrebno da izbegava razvrat:</s>

<s>Peti uslov za razvoj mudrosti je dobro poznavanje učenja, stečeno podukom i sopstvenim istraživanjem.</s><s>Šesti uslov čini pretakanje naučenog u iskustvo kroz primenu i meditaciju, a sedmi potpuno odustajanje od bavljenja nevažnim stvarima i koncentrisanje na sâmo učenje.</s><s>Poslednji uslov je praksa kojom se direktno stiče uvid u prirodu stvari.</s>

<s>Budističke teorije</s>

<s>Shvatanje Seng-Čaoa</s>

<s>U ogledu pod naslovom „O mudrosti, koja nije znanje“, Seng-čao opisuje prađnu kao mudračko znanje, ali veli da to nije pravo znanje.</s><s>Jer spoznaja jedne stvari sastoji se u odabiranju jednog svojstva te stvari i uzimanju tog svojstva za predmet spoznaje.</s><s>Međutim, mudračka spoznaja se sastoji u spoznaji onog što se zove nebiće (wu), a to „prevazilazi oblike i odlike“ i nema svojstava, te nikad ne može biti predmet spoznaje.</s><s>Spoznati nebiće znači biti s njime sjedinjen.</s><s>Ovo stanje poistovećenosti sa nebićem zove se nirvana.</s><s>Nirvana i prađna dva su vida jednog istog stanja stvari.</s><s>Kao što nirvana nije nešto što valja spoznati, tako je mudrost spoznaja koja nije spoznaja (Chao Lun, gl.</s><s>3).</s>

<s>Tri vrste mudrosti</s>

<s>U komentarima Pali kanona se ističu tri vrste mudrosti.</s><s>Prva nastaje na osnovu slušanja mudrih (sutta-maya paññā).</s><s>U Budino vreme nema knjiga, a zapisivanje učenja se smatra degradacijom, tako da se mišljenje prenosilo usmeno.</s><s>Potom treba da razmisli o tome što je čuo, da analizira i proceni kakve implikacije ima po njegov život.</s><s>Time se formira druga vrsta mudrosti, rođena iz dubokog promišljanja (ćinta­-maya paññā).</s><s>To je začetak ispravnog gledišta, i na toj tački počinjemo da razvijamo i druge vrline plemenitog osmostrukog puta.</s><s>Na kraju, kada dovoljno ojačaju, te vrline će uticati na negovanje uma, što kao rezultat donosi mudrost na osnovu iskustva (bhavana-maya paññā).</s><s>To je prodorna mudrost ili uvid koji donosi probuđenje.</s>

<s>Literatura</s>

<s>Izvori</s>

<s>Vidi još 
 Prađna
 Mudrost
 Budistička terminologija</s>

<s>Spoljašnje veze 
 Bhikkhu Bodhi, Razvijanje mudrosti</s>

<s>Reference</s>

<s>Filozofska terminologija
Budistički pojmovi
Etika</s>

